CELEX: 32005R0600
Language: bg
Date: 2005-04-18
Title: Регламент (ЕО) № 600/2005 на Комисията от 18 април 2005 година относно ново разрешение за употребата на коксидиостат като добавка в храните за животни за срок от 10 години, временно разрешение за употребата на една добавка и безсрочно разрешение за употребата на някои добавки в храните за животниТекст от значение за ЕИП.

Важна правна забележка

|

32005R0600

Официален вестник n° L 099 , 19/04/2005 стр. 0005 - 0009 Официален вестник n° L 275 , 06/10/2006 стр. 0319 - 0323

		20050418Регламент (ЕО) № 600/2005 на Комисиятаот 18 април 2005 годинаотносно ново разрешение за употребата на коксидиостат като добавка в храните за животни за срок от 10 години, временно разрешение за употребата на една добавка и безсрочно разрешение за употребата на някои добавки в храните за животни(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската общност,като взе предвид Директива 70/524/ЕИО на Съвета от 23 ноември 1970 г. относно добавките в храните за животни [1], и по-специално член 3, член 9г, параграф 1, член 9д, параграф 1 от нея,като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. за добавките за използване в храненето на животни [2], и по-конкретно член 25 от него,като има предвид, че:(1) Регламент (ЕО) № 1831/2003 предвижда да бъдат издавани разрешителни за добавките за използване в храненето на животни.(2) Член 25 от Регламент (ЕО) № 1831/2003 предвижда преходни мерки за заявленията за издаване на разрешителни за употребата на хранителни добавки, които са били подадени съгласно Директива 70/524/ЕИО преди датата на влизане в сила на Регламент (ЕО) № 1831/2003.(3) Заявленията за издаване на разрешителни за употребата на добавките, изброени в приложенията към настоящия регламент, са били подадени преди датата на влизане в сила на Регламент (ЕО) № 1831/2003.(4) Първоначалните становища по тези заявления, предвидени по силата на член 4, параграф 4 от Директива 70/524/ЕИО, бяха изпратени в Комисията преди датата на влизане в сила на Регламент (ЕО) № 1831/2003. Поради това тези заявления следва да продължат да бъдат третирани съгласно член 4 от Директива 70/524/ЕИО.(5) Лицето, което отговаря за пускането в обръщение на препарата Salinomax 120G, подаде заявление за разрешаване на употребата му за срок от 10 години като коксидиостат за пилета, отглеждани за угояване, съгласно член 4 от въпросната директива. Европейският орган по безопасност на храните (EFSA) е дал становище за безопасността на употребата на този препарат при хората, животните и околната среда, при условията, установени по силата на приложение I към настоящия регламент. Оценката показва, че са спазени изискванията, установени в член 3а от Директива 70/524/ЕИО за издаването на това разрешително. Употребата на този препарат, специфициран в приложение I, следва съответно да бъде разрешена за срок от 10 години.(6) Предоставена бе информация в подкрепа на заявление за новата добавка Lactobacillus acidophilus DSM 13241 за кучета и котки. На 15 април 2004 г. и на 27 октомври 2004 г. Европейският орган по безопасност на храните (EFSA) е дал положителни становища за безопасността на употребата на този препарат за животните, за които е предназначен, за потребителя и за околната среда. Оценката показва, че са спазени изискванията, установени в член 9д, параграф 1 от Директива 70/524/ЕИО за издаването на това разрешително. Употребата на този микроорганизъм, специфициран в приложение II, следва съответно да бъде разрешена временно.(7) Употребата на микроорганизма Enterococaus faecium ATCC 53519 и на Enterococaus faecium ATCC 55593 за пилета, отглеждани за угояване, бе разрешена временно за първи път с Регламент (ЕО) № 1436/98 на Комисията [3]. В подкрепа на заявление за разрешение на употребата на този микроорганизъм без ограничение във времето бе предоставена нова информация. Оценката показва, че са спазени изискванията, установени в член 3а от Директива 70/524/ЕИО за издаването на това разрешително. Употребата на този микроорганизъм, специфициран в приложение III, следва съответно да бъде разрешена без ограничение във времето.(8) Употребата на микроорганизма Bacillus licheniformis DSM 5749 и Bacillus subtilis DSM 5750 за пуйки, отглеждани за угояване, бе разрешена временно за първи път с Регламент (ЕО) № 2437/2000 на Комисията [4], а за телета — с Регламент (ЕО) № 418/2001 на Комисията [5]. В подкрепа на заявление за разрешение на употребата на този микроорганизъм без ограничение във времето бе предоставена нова информация. Оценката показва, че са спазени изискванията, установени в член 3а от Директива 70/524/ЕИО за издаването на това разрешително. Употребата на този микроорганизъм, специфициран в приложение III, следва съответно да бъде разрешена без ограничение във времето.(9) Употребата на микроорганизма Saccharomyces cerevisiae NCYC Sc 47 за зайци бе разрешена временно за първи път с Регламент (ЕО) № 1436/98. В подкрепа на заявление за разрешение на употребата на този микроорганизъм без ограничение във времето бе предоставена нова информация. Оценката показва, че са спазени изискванията, установени в член 3а от Директива 70/524/ЕИО за издаването на това разрешително. Употребата на този микроорганизъм, специфициран в приложение III, следва съответно да бъде разрешена без ограничение във времето.(10) Оценката на това заявление показва, че е необходимо да бъдат предвидени определени процедури, за да се защитят работниците от излагане на вредното въздействие на добавката, посочена в приложението. Тези мерки за защита следва да бъда осигурени с прилагането на Директива 89/391/ЕИО на Съвета от 12 юни 1989 г. за въвеждането на мерки за насърчаване подобряването на безопасността на здравето на работниците на работното им място [6].(11) Предвидените по силата на настоящия регламент мерки са съобразени със становището на Постоянния комитет по хранителната верига и здравето на животните,ПРИЕ НАСТОЯЩИЯ РЕГЛАМЕНТ:Член 1Разрешава се употребата като добавка при храненето на животни на препарата от групата "Коксидиостати и други медицински субстанции", така както той е специфициран в приложение I, за срок от 10 години и при условията, определени в това приложение.Член 2Временно се разрешава употребата като добавка при храненето на животни на препарата от групата "Микроорганизми", така както той е специфициран в приложение II, за срок от 4 години и при условията, определени в това приложение.Член 3Разрешава се употребата като добавка при храненето на животни на препаратите от групата "Микроорганизми", така както те са специфициран в приложение III, без ограничение във времето и при условията, определени в това приложениеЧлен 4Настоящият регламент влиза в сила на третия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 18 април 2005 година.За КомисиятаMarkos KyprianouЧлен на Комисията[1] ОВ L 270, 14.12.1970 г., стр. 1. Регламент, последно изменен с Регламент (ЕО) № 1800/2004 на Комисията (ОВ L 317, 16.10.2004 г., стр. 37).[2] ОВ L 268, 18.10.2003 г., стр. 29. Регламент, последно изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).[3] ОВ L 191, 7.7.1998 г., стр. 15.[4] ОВ L 280, 4.11.2000 г., стр. 28.[5] ОВ L 62, 2.3.2001 г., стр. 3.[6] ОВ L 183, 29.6.1989 г., стр. 1. Директива, последно изменена с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).--------------------------------------------------20050418ПРИЛОЖЕНИЕ I"Регистрационен номер на добавката | Име и регистрационен номер на лицето, отговорно за пускане на добавката в обращение | Добавка (търговско наименование) | Състав, химическа формула, описание | Вид или категория животни | Максимална възраст | Минимално съдържание | Максимално съдържание | Други условия | Край на срока на разрешителното |mg активна субстанция/kg от готовата храна за животни |Коксидиостати и други медицински субстанцииЕ 766 | Alpharma BVBA (Белгия) | Салиномицин натрий 120 g/kg (Salinomax 120G) | Състав на добавката: Салиномицин натрий 120 g/kg Калциев лигносулфонат: 40 g/kg Дихидрат на калциев сулфат до 1000 g/kg Активна субстанция: Салиномицин натрий C42H69O11Nа, Натриева сол на полиетерна монокарбоксилова киселина, получена от ферментацията на Streptomyces albus (ATCC 21838/US 9401-06), CAS №: 55 721-31-8 Свързани включвания: < 42 mg елайофилин/kg салиномицин натрий < 40 mg 17-епи-20 дезоксисалиномицин) kg салиномицин натрий | Пилета, отглеждани за угояване | — | 50 | 70 | Забранява се употребата най-малко 5 дни преди клане. В указанията за употреба трябва да се посочи: "Опасно за еднокопитни и пуйки""Тази храна за животни съдържа йонофор: едновременната употреба с някои медицински субстанции (напр. тиамулин) може да бъде противопоказна" | 22.4.2015 г." |--------------------------------------------------20050418ПРИЛОЖЕНИЕ II"№ (или № на ЕО) | Добавка | Химическа формула, описание | Вид или категория животни | Максимална възраст | Минимално съдържание | Максимално съдържание | Други условия | Край на срока на разрешителното |CFU/kg готова храна за животни |Микроорганизми25 | Lactobacillus acidophilus DSM 13241 | Препарат от Lactobacillus acidophilus със съдържание на минимум 1 × 1011 CFU/g добавка | Кучета | — | 6 × 109 | 2 × 1010 | В указанията за употреба на добавката и предварителната смес да се посочат температурата на съхранение, срокът на съхранение и устойчивостта при пелетизиране. За употреба в суха храна с водно съдържание равно или по-малко от 2 %. | 22.4.2009 г. |Котки | — | 3 × 109 | 2 × 1010 | В указанията за употреба на добавката и предварителната смес да се посочат температурата на съхранение, срока на съхранение и устойчивостта при пелетизиране. За употреба в суха храна с водно съдържание равно или по-малко от 2 %. | 22.4.2009 г." |--------------------------------------------------20050418ПРИЛОЖЕНИЕ III"№ на ЕО | Добавка | Химическа формула, описание | Вид или категория животни | Максимална възраст | Минимално съдържание | Максимално съдържание | Други условия | Край на срока на разрешителното |CFU/kg готова храна за животни |МикроорганизмиЕ 1709 | Enterococcus faecium АТСС 53519 Enterococcus faecium АТСС 55593 (в съотношение 1/1) | Смес от капсулован Enterococcus faecium и Enterococcus faecium със съдържание на минимум 2 × 108 CFU/g добавка (т.е. минимум 1 × 108 CFU/g от всяка бактерия) | Пилета, отглеждани за угояване | — | 1 × 108 | 1 × 108 | В указанията за употреба на добавката и предварителната смес да се посочат температурата на съхранение, срокът на съхранение и устойчивостта при пелетизиране. Може да се използва в хранителни смески, съдържащи коксидиостати: декокинат, халофугинон, ласалоцид натрий, мадурамицин амоняк, моненсин натрий, нарасин, нарасин/никарбазин и салиномицин натрий. | Без ограничение във времето |Е 1700 | Bacillus licheniformis DSM 5749 Bacillus subtilis DSM 5750 (в съотношение 1/1) | Смес от Bacillus licheniformis и Bacillus subtilis със съдържание на минимум 3.2 × 109CFU/g добавка (т.е. 1.6 × 109 от всяка бактерия) | Пуйки, отглеждани за угояване | — | 1,28 × 109 | 1,28 × 109 | В указанията за употреба на добавката и предварителната смес да се посочат температурата на съхранение, срокът на съхранение и устойчивостта при пелетизиране. Може да се използва в хранителни смески, съдържащи коксидиостати: диклазурил, халофугинон, моненсин натрий и робенидин. | Без ограничение във времето |Телета | 3 месеца | 1,28 × 109 | 1,28 × 109 | В указанията за употреба на добавката и предварителната смес да се посочат температурата на съхранение, срока на съхранение и устойчивостта при пелетизиране. | Без ограничение във времето |Е 1702 | Saccharomyces cerevisiae NCYC Sc 47 | Препарат от Saccharomyces cerevisiae със съдържание на 5 × 109 CFU/g добавка | Зайци, отглеждани за угояване | — | 2,5 × 109 | 7,5 × 109 | В указанията за употреба на добавката и предварителната смес да се посочат температурата на съхранение, срокът на съхранение и устойчивостта при пелетизиране. | Без ограничение във времето" |--------------------------------------------------